[{"text_idx": "#000005", "text": "ERSO sarja \"Audiospaa\" avakontsert toimub enne ametliku hooaja algust kodusaalist Estonia kontserdisaalist kaugemal. Kontserdil \"Stereo Is King!\" peetakse Po\u0303hja-Tallinnas, Noblessneri linnaasumis tegutsevas klubis HALL, mida on nimetatud Tallinna techno- ja elektroonilise muusika su\u0308dameks. Klubis HALL on toimunud nii techno-muusika u\u0308ritusi, konverentse kui ka kontserte, ent kammermuusika ko\u0303lab seal esimest korda."}, {"text_idx": "#000007", "text": "DJ Ivo Nariese repertuaari kuulub house, tech ja deep house, minimal, tekno ja elektrooniline muusika. Ta on o\u0308elnud, et ei oska ennast konkreetse z\u030canri armastajaks/mittearmastajaks pidada, o\u0308eldes, et tal hakkab igav, kui u\u0308ht liiga kaua jutti ma\u0308ngib vo\u0303i kuulab. \"Seepa\u0308rast armastan miksida ja segada. Vo\u0303in vabalt mo\u0303ne ekstaasilainelise ja atmosfa\u0308a\u0308rilise ilus-ho\u0303ljuva loo otsa tummise tekno lu\u0308kata vo\u0303i vastupidi, et energia ka\u0308ima raputada vo\u0303i liikuma panna \u2013 reegleid ja piire ei ole,\" on DJ o\u0308elnud. (Mu\u0308u\u0308rileht, 9. juuni 2015)"}, {"text_idx": "#000009", "text": "Jacob ter Veldhuis on hollandlane, kes alustas oma teekonda rokkmuusikuna ning o\u0303ppis seeja\u0308rel kompositsiooni ja elektroonilist muusikat. Teos \"Grab It!\" on algselt komponeeritud boombox'ile ja tenorsaksofonile ning ko\u0303las esmakordselt 2000. aasta veebruaris esituses. Sellel kontserdil kuuleb soolopartiid ts\u030cello esituses. Teos jutustab elu pahupoolest ja u\u0308hiskonna a\u0308a\u0308realadest. Tekst on pa\u0308rit dokumentaalfilmist \"Scared Straight!\"."}, {"text_idx": "#000010", "text": "Erkki-Sven Tu\u0308u\u0308r on oma 1998. aastal neljale lo\u0308o\u0308kpillima\u0308ngijale kirjutatud teos \"Motus II\" kohta o\u0308elnud ja\u0308rgmist: \"Lo\u0308o\u0308kpillide element ei ole enamasti seostatav voolavuse printsiibiga, ometi tahtsin ma selles to\u0308o\u0308s peamise ro\u0303hu asetada just tekstuuri pidevale ja sujuvale muutumisele. Mittekvadraatselt jaotatud ru\u0308tmivormelite seaduspa\u0308rane vaheldumine kvadraatselt jaotatud vormelitega, nende vertikaalse kokkulangevuse ja mittekokkulangevuse su\u0308steemne vaheldumine loovad mulje eri kihtides toimuvatest so\u0303ltumatutest tempomuutustest. Lugu ise liigendub kolmeks \u2013 esimeses lo\u0303igus on kandev roll ksu\u0308lofonil, vibrafonil ja kahel marimbal. Arengu ka\u0308igus \"imbuvad sisse\" tom-tomid ja esimene lo\u0303ik kulmineerub rokiliku ru\u0308tmiorgiaga. Keskmises osas on valdav poogendatud taldrikute ja vibrafoniga saavutatud kantileenne staatika, mis pikkamo\u0308o\u0308da suubub intensiivsesse ja kokkuvo\u0303tvasse kolmandasse lo\u0303iku.\""}, {"text_idx": "#000011", "text": "Jay Schwartz on Euroopas resideeruv Ameerika helilooja, kes rakendab oma muusikas erinevaid helifu\u0308u\u0308sika aspekte u\u0308lemhelidest mikrotonaalsuseni.Ta loob akustilistest na\u0308htustest selged, sidusad ja va\u0308ljavenitatud vormid, mis moodustavad erinevaid metamorfoose ja dramaatilisi kontseptsioone. Teoses \"Music for Five Stringed Instruments\" kujundab viie keelpilli ta\u0308mbrit kitarri efektipedaal, mis moonutab nende ko\u0303la ning loob seela\u0308bi omapa\u0308rase helimaastiku."}, {"text_idx": "#000012", "text": "Steve Reichi teost \"Drumming\" vo\u0303ib pidada u\u0308heks minimalismi esimeseks meistriteoseks. See on oluline verstapost ka Reichi loomingus laiemalt, sest see ta\u0308histab u\u0308leminekut tema faasitehnikas kirjutatud teostelt ku\u0308psemale ja vaheldusrikkamale stiilile. (ERSO kavaleht)"}, {"text_idx": "#000013", "text": "Otseu\u0308lekanne klubist HALL neljapa\u0308eval, 8. septembril kell 21."}, {"text_idx": "#000018", "text": "04.09.2022 17:00Kontserdisaalis: Vanemuise su\u0308mfooniaorkestri hooaja avakontsert"}, {"text_idx": "#000022", "text": "27.08.2022 19:00Ta\u0308na kontserdisaalis. Festivali KRATT, teine lo\u0303ppkontsert"}, {"text_idx": "#000024", "text": "Erakordselt suvise su\u0308giskuu kahel ko\u0303ige soojemal pa\u0308eval esietendus Rahvusooperis ja Endla teatris Promfestil kaks samal ajaja\u0308rgul kirjutatud, kuid Eestis seni lavastamata ooperit \u2013 Jules Massenet \"Tuhkatriinu\" ja Claude Debussy \"Pelleas ja Melisande\". Kuuleme ka muljeid Klaudia Taevi lauljate konkursilt. Eetris laupa\u0308eval, 30. septembril, kordub 1. oktoobri keskpa\u0308eval.Saate toimetaja on Anne Aavik."}, {"text_idx": "#000025", "text": "Klassikaraadio ootab muusikaso\u0303pru viktoriini lahendama"}, {"text_idx": "#000026", "text": "Avalik debatt Eesti muusikahariduse va\u0308ljakutsetest"}, {"text_idx": "#000027", "text": "Kontserdisaalis: Tubina festivali lo\u0303ppkontsert \u2013 ja\u0308rjepidevus loeb"}, {"text_idx": "#000028", "text": "Kontserdisaalis: Tubina festival \u2013 kangelasest persona non grata'ks"}, {"text_idx": "#000030", "text": "Kontserdisaalis: Vokaalansambel Ekmeles festivalil Sound Plasma"}, {"text_idx": "#000031", "text": "Klassikaraadios avab uksed Utoopia Saatkond"}, {"text_idx": "#000034", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000035", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]